text: Jubel-mail: Hun kom ind 
  30 juli 2013 kl. 09.28
  Alette Damm fra Sønderborg jubler. Hun har lige læst den mail, som fortæller, at hun er blevet optaget på sit ønske-studium.
  Engang ventede tusinder af unge på postbudet her en af de sidste dage i juli. Nu er den gammeldags post afløst af mail.
  Alette Damm har søgt ind på studiet Ernæring og Sundhed i Haderslev. Og hun blev optaget.
  Men 20.654 andre unge er ikke så glade. De har i dag fået afslag på drømmestudiet. Det behøver dog ikke være tårer det hele. Der er stadig plader at få, hvis man tænker bredt og søger lignende uddannelser med ledigepladser i august.
  63.525 unge er i samme glade situation som Alette Damm. De er optaget på en videregående uddannelse efter sommerferien. Det er fire procent flere end i 2012, hvor der også blev sat rekord.
  Uddannelsesminister Morten Østergaard (R) er en glad mand.
  - Det betyder, at vi er kraftigt på vej i retning af de 60 procent af en ungdomsårgang, som det er vores ambition skal have en videregående uddannelse og dermed med flere længder blive den bedst uddannede generation i Danmark nogensinde, siger han.
  Se den samlede liste over optagelserne under links
  Årets optagelser:
  
  